**NOTĂ DE FUNDAMENTARE**

|  |
| --- |
| **Secţiunea 1 Titlul actului normativ****ORDONANŢĂ DE URGENŢĂ****privind asigurarea de la bugetul de stat, prin bugetul Ministerului Sănătății, a sumelor necesare acoperirii plății TVA aferente bunurilor și serviciilor achiziționate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul global de luptă împotriva HIV/SIDA, tuberculozei şi malariei, derulat în perioada** **1 aprilie 2022 – 31 martie 2024** |
| **Secţiunea a 2 – a****Motivul emiterii actului normativ** **2.1.Sursa proiectului de act normativ**: Având în vedere:**-** Memorandumul pentru aprobarea desemnării Ministerului Sănătății ca instituție responsabilă cu încheierea în numele Guvernului României a Acordului de finanțare nerambursabil cu Fondul Global de Luptă Împotriva HIV/SIDA, Tuberculozei și Malariei, avizat de Ministerul Finanțelor Publice și aprobat de Guvernul României în data de 30 ianuarie 2019;**-** Acordul de finanțare înregistrat cu nr. SP **1.799** din 14.02.2019, încheiat între Fondul global de luptă împotriva HIV/SIDA, tuberculozei și malariei și Ministerul Sănătății din România, în calitate de primitor principal, pentru implementarea Programului "Abordarea provocărilor sistemului de sănătate privind controlul tuberculozei în România";**-** Acordul de colaborare înregistrat cu nr. RAA 79i/14.02.2019/MS SP1800 din 14.02.2019, încheiat între Ministerul Sănătății din România, în calitate de primitor principal, și Fundatia Romanian Angel Appeal - Apelul Îngerului Român, în calitate de subprimitor principal, în cadrul Programului "Abordarea provocărilor sistemului de sănătate privind controlul tuberculozei în România";**-** Acordul de sub-subfinanțare înregistrat cu nr. RAA 105I/01.03.2019/42/01.03.2019, încheiat între Fundatia Romanian Angel Appeal - Apelul Îngerului Român, în calitate de subprimitor principal, și Asociația Română Anti-SIDA ARAS, în calitate de sub-subprimitor în cadrul Programului "Abordarea provocărilor sistemului de sănătate privind controlul tuberculozei în România";- Scrisoarea de Implementare nr. 4 din 30 iulie 2021, înregistrată la Fondul Global cu nr. EECA/NM/267/30/07/2021 și la Ministerul Sănătății cu nr. DGAMMUPSP 1508/30.07.2021, prin care Comitetul de Investiții al Fondului Global a revizuit aplicația C19RM pentru România și a aprobat o finanțare suplimentară de 1.459.397 EUR; - Ordinul ministrului sănătății nr. 3326/2022 pentru organizarea și desfășurarea unei acțiuni de depistare activă a tuberculozei în județe cu risc crescut, cu modificările și completările ulterioare;- Scrisoarea de Implementare nr. 6 din 21 martie 2022, înregistrată la Fondul Global cu nr. EECA/NM/028-21/03/2022 și la Ministerul Sănătății cu nr. DGAMMUPSP 685/22.03.2022, prin care Fondul Global a aprobat o prelungire a grantului cu douăsprezece luni cu finanțare suplimentară pentru optimizarea portofoliului pentru a sprijini atenuarea provocărilor în curs de tranziție și a efectelor negative ale pandemiei de COVID-19 asupra îngrijirii TB în România. Prin această Scrisoare de Implementare se modifică data de încheiere a grantului de la 31 martie 2022 la 31 martie 2023 (inclusiv) și mărește Fondurile Grantului pentru perioada de implementare cu 1.737.261 EUR;- Scrisoarea de Implementare nr. 7 din 27 iunie 2022, înregistrată la Fondul Global cu nr. EECA/NM/086-27/06/2022 și la Ministerul Sănătății cu nr. DGSPPS/FG/42/28.06.2022, prin care Fondul Global a aprobat o finanțare suplimentară în valoare de 3.520.000 EUR din „Fondul de Urgență” pentru a completa grantul existent pentru tuberculoză ROU-T-MOH pentru a asigura tratamentul neîntrerupt și detectarea cazurilor de tuberculoză în rândul refugiaților ucraineni și al populației gazdă din România;- Scrisoarea de Implementare nr. 8 din 22 decembrie 2023, înregistrată la Fondul Global cu nr. EECA/NM/220-08/12/2023 și la Ministerul Sănătății cu nr. DGSPPS/FG/502/27.12.2023, prin care Fondul Global a aprobat procesul de închidere în cadrul grantului ROU-T-MOH, inclusiv documentele de închidere,este necesară elaborarea unui act normativ privind asigurarea de la bugetul de stat, prin bugetul Ministerului Sănătății, a sumelor necesare acoperirii plății TVA aferente bunurilor și serviciilor achiziționate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul global de luptă împotriva HIV/SIDA, tuberculozei şi malariei, derulat în perioada 1 aprilie 2022 – 31 martie 2024, în conformitate cu Metodologia de rambursare de către Ministerul Sănătăţii a sumelor aferente TVA pentru bunurile şi serviciile achiziţionate în cadrul programelor privind combaterea HIV/SIDA şi tuberculozei în România, finanţate din fonduri nerambursabile, aprobată prin Ordinul ministrului sănătăţii publice nr. 2.008/2008. |
| * 1. **Descrierea situaţiei actuale**

Tuberculoza reprezintă încă o importantă problemă de sănătate publică în România, care a fost tradițional zonă endemică pentru tuberculoză și, în ciuda progreselor realizate în ultimele decenii, râmăne țara cu cele mai multe cazuri de tuberculoză din UE. Astfel, în anul 2019, România a avut peste 20% din cazurile de tuberculoză din UE și o rată de notificare de peste 6 ori mai mare decât media UE. Incidența tuberculozei a scăzut constant din anul 2002, ca urmare a eforturilor financiare conjugate ale Guvernului României și a unor finanțatori internaționali, între care rolul cel mai important l-a avut Fondul Global de Luptă Împotriva HIV/SIDA, Tuberculozei și Malariei. Fondul Global (FG) a contribuit din anul 2003 cu peste 80 milioane EUR la ameliorarea situației HIV/SIDA și tuberculozei, printr-o serie de proiecte care au furnizat infrastructură și tehnologii moderne de diagnostic și tratament, au asigurat training pentru numeroase categorii de personal medical și mai ales au finanțat servicii preventive și noi modele de îngrijiri medico-sociale integrate pentru populații vulnerabile. Ultima finanțare posibilă pentru România din partea Fondului Global este Programul *„*Abordarea provocărilor sistemului de sănătate privind controlul tuberculozei în România”, program finanțat ca grant de tranziție (trecere la finanțarea și controlul bolii exclusiv prin resurse naționale).Pentru implementarea acestui program, la data de 30 ianuarie 2019 Guvernul României a aprobat in Ședința de Guvern“Memorandumul pentru aprobarea desemnării Ministerului Sănătăţii ca instituţie responsabilă cu încheierea în numele Guvernului României a Acordului de finanţare nerambursabil cu Fondul Global de Luptă Împotriva HIV/SIDA, Tuberculozei și Malariei, Memorandum avizat de Ministerul Finanțelor Publice. De asemenea, la data de 14 februarie 2019 a fost semnat Acordul între Fondul Global de Luptă Împotriva HIV/SIDA, Tuberculozei și Malariei și Ministerul Sănătății din România, în calitate de Primitor Principal, pentru implementarea Programului *„*Abordarea provocărilor sistemului de sănătate privind controlul tuberculozei în România”, denumit în continuare Programul, în valoare de 3.590.075 euro. Tot la data de 14 februarie 2019 a fost semnat Acordul de colaborare nr. înreg. RAA 79i/14.02.2019, nr. înreg. MS SP1800/14.02.2019 de către Ministerul Sănătății din România, în calitate de Primitor Principal și Fundatia Romanian Angel Appeal - Apelul Îngerului Român, în calitate de Sub-primitor principal, în cadrul Programului *„*Abordarea provocărilor sistemului de sănătate privind controlul tuberculozei în România”.În anul 2020 a fost adoptată Ordonanța de urgență nr. 112/2020 pentru asigurarea de la bugetul de stat, prin bugetul Ministerului Sănătăţii a sumelor necesare acoperirii plăţii TVA aferente bunurilor şi serviciilor achiziţionate în cadrul programului ROU-T-MOH “Abordarea provocărilor sistemului de sanatate privind controlul tuberculozei in România”, publicată în Monitorul Oficial, Partea I nr. 608 din 10 iulie 2020. În anul 2022 a fost adoptată Ordonanţa de urgenţă nr. 37/2022 privind asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul Global de Luptă împotriva HIV/SIDA, Tuberculozei şi Malariei, aprobat pentru perioada 1 octombrie 2018-31 martie 2023, precum şi pentru abrogarea Ordonanţei de urgenţă a Guvernului nr. 112/2020 pentru asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România", publicată în Monitorul Oficial, Partea I nr. 344 din 07 aprilie 2022.Conform Scrisorii de Implementare nr. 3 din 25 ianuarie 2021, înregistrată cu nr. EECA/NM/177-25/01/2021 – Fondul Global și nr. DGAMMUPSP 126/26.01.2021 - Ministerul Sănătății, Fondul Global de Luptă Împotriva HIV/SIDA, Tuberculozei și Malariei, a aprobat prelungirea perioadei de implementare cu 9 luni, respectiv pana la data de 31 decembrie 2021, fără finanțare suplimentară a Grantului 1762 ROU-T-MoH "Abordarea provocărilor sistemului de sănătate privind controlul tuberculozei în România". Ministerul Sănătății alături de Institutul Național de Sănătate Publică, în calitate Primitor Principal a acceptat prelungirea perioadei de implementare de la 1 octombrie 2018 până la 31 martie 2022 a programului ROU-T-MoH.Pe parcursul anului 2020, dinamica evoluției situației epidemiologice naționale si internaționale, determinate de răspândirea coronavirusului SARS-CoV-2, a influențat, inclusiv din punct de vedere al utilizării fondurilor alocate acestui Program, activitatea Ministerului Sănătății cu atribuții directe în coordonarea activităților de prevenire și combatere a efectelor pandemiei de COVID-19 în cadrul unităților sanitare publice, generându-se astfel întârzieri în finalizarea activităților Programului; Conform Scrisorii de Implementare nr. 4 din 30 iulie 2021, înregistrată la Fondul Global cu nr. EECA/NM/267/30/07/2021 și la Ministerul Sănătății cu nr. SCRMSP 1508/30.07.2021, Comitetul de Investiții al Fondului Global a revizuit aplicația C19RM pentru România și a aprobat o finanțare suplimentară de 1.459.397 EUR. Activitățile aprobate au fost următoarele:• Creșterea capacității naționale de supraveghere a SARS-COV-2 prin secvențierea genomică (până la 340.974 EUR)• Consolidarea sistemului de laborator – crearea LMIS integrată (până la 91.008 EUR)• Infrastructură de sprijin pentru oxigen la Institutul Național de Boli Infecțioase „Prof. Dr. Matei Balș”: sistem centralizat de monitorizare a oxigenului, sistem de alarmă acustică pentru niveluri de concentrație de oxigen și detecție incendiu (până la 371.296 EUR)• Extinderea capacității de testare în laboratoarele de sănătate publică pentru diagnosticarea și testarea COVID și TB (până la 400.179 EUR)• Programul de limitare a TB: achiziționarea de cartușe Xpert TB pentru a crește testarea TB (până la 255.940 EUR)• Campanie de conștientizare condusă de comunitate cu privire la infecțiile cu TB și COVID-19 (până la 87.891 EUR).Conform Scrisorii de Implementare nr. 5 din 24 noiembrie 2021, înregistrată la Fondul Global cu nr. EECA/NM/306-24/11/2021 și la Ministerul Sănătății cu nr. SCRMSP 3295/02.12.2021, Fondul Global a aprobat prelungirea până la 31 martie 2022, fără finanțare suplimentară, a Grantului 1762 ROU-T-MoH "Abordarea provocărilor sistemului de sănătate privind controlul tuberculozei în România".Conform Scrisorii de Implementare nr. 6 din 21 martie 2022, înregistrată la Fondul Global cu nr. EECA/NM/028-21/03/2022 și la Ministerul Sănătății cu nr. SCRMSP 685/22.03.2022, Fondul Global a aprobat o prelungire a grantului cu douăsprezece luni cu finanțare suplimentară pentru optimizarea portofoliului pentru a sprijini atenuarea provocărilor în curs de tranziție și a efectelor negative ale pandemiei de COVID-19 asupra îngrijirii TB în România. Prin urmare, această Scrisoare de Implementare modifică data de încheiere a grantului de la 31 martie 2022 la 31 martie 2023 (inclusiv) și mărește Fondurile Grantului pentru perioada de implementare cu 1.737.261 EUR. Conform Ordinului Ministerului Sănătății nr. 3326/2022 pentru organizarea și desfășurarea unei acțiuni de depistare activă a tuberculozei în județe cu risc crescut, publicat în Monitorul Oficial, Partea I nr. 1075 din 08 noiembrie 2022, în cadrul Programului 1762 ROU-T-MoH "Abordarea provocărilor sistemului de sănătate privind controlul tuberculozei în România" s-a desfăşurat o amplă acţiune de depistare activă a tuberculozei, începând cu luna octombrie 2022. Acţiunea de depistare activă a TB a fost coordonată la nivel central de Ministerul Sănătăţii, prin Unitatea de planificare şi implementare de politici ale Programului ROU-T-MoH "Abordarea provocărilor sistemului de sănătate privind controlul tuberculozei în România", iar la nivel judeţean, de direcţiile judeţene de sănătate publică. Finanţarea acţiunii de depistare activă s-a realizat din fondurile externe nerambursabile prevăzute cu această destinaţie în cadrul Programului 1762 ROU-T-MoH «Abordarea provocărilor sistemului de sănătate privind controlul tuberculozei în România», prin transferuri de la Ministerul Sănătăţii la direcţiile de sănătate publică din judeţele Botoşani, Constanţa, Galaţi, Iaşi, Maramureş, Neamţ, Satu Mare, Sălaj, Suceava, Tulcea şi Vaslui, precum şi la unitățile sanitare cuprinse în anexa nr. 8 la ordinul menționat mai sus.Conform Scrisorii de Implementare nr. 7 din 27 iunie 2022, înregistrată la Fondul Global cu nr. EECA/NM/086-27/06/2022, Fondul Global a aprobat o finanțare suplimentară în valoare de 3.520.000 EUR din „Fondul de Urgență” pentru a completa grantul existent pentru tuberculoză ROU-T-MOH pentru a asigura tratamentul neîntrerupt și detectarea cazurilor de DR-TB în rândul refugiaților ucraineni și al populației gazdă din România, valoarea totală a Programului ridicându-se la 10.306.733 EUR.Principalele obiective ale finanțării adiționale primite au fost:1. Tratarea tuturor cazurilor de TB și MDR TB diagnosticate în țară (fie refugiați, fie cetățeni români) folosind regimurile terapeutice adecvate (recomandate de OMS).2. Asigurarea detectării active a cazurilor de tuberculoză (inclusiv MDR TB) în 10 județe ale României (refugiați și rezidenți), prin utilizarea screening-ului (testare GeneXpert și examen radiologic).Conform Scrisorii de Implementare nr. 8 din 22 decembrie 2023, înregistrată la Fondul Global cu nr. EECA/NM/220-08/12/2023, Fondul Global a aprobat procesul de închidere în cadrul grantului ROU-T-MOH, inclusiv documentele de închidere. În conformitate cu Acordul de grant sus-menționat, primitorul principal este obligat să adopte toate măsurile pentru a se conforma Ghidului Fondului Global de bugetare a granturilor, iar în acest ghid se prevede ca principiu general că ”**achiziția sau importul de bunuri și servicii din fondurile aferente granturilor trebuie exceptate de la taxarea din țările gazdă, incusiv taxa pe valoarea adăugată” (pct. 3.5.(1)).** Ca urmare, Ministerul Sănătății trebuie să desfășoare demersurile necesare pentru asigurarea finanțării de la bugetul de stat pentru plata TVA aferentă tuturor bunurilor și serviciilor achiziționate cu finanțarea din grant, de către: Primitorul principal (Ministerul Sănătății, în nume propriu sau prin Institutul Național de Sănătate Publică) sau de către subprimitorul principal (Fundatia Romanian Angel Appeal - Apelul Îngerului Român), subcontractorul acesteia (Asociația Română Anti-SIDA, ARAS), beneficiarii achizițiilor efectuate prin aplicația C19RM pentru România, direcţiile de sănătate publică şi spitalele cuprinse în Ordinul Ministerului Sănătății nr. 3326/2022 pentru organizarea și desfășurarea unei acțiuni de depistare activă a tuberculozei în județe cu risc crescut, publicat în Monitorul Oficial, Partea I nr. 1075 din 08 noiembrie 2022.Grantul în derulare a reprezentat una din principalele surse de finanțare ale Strategiei Naționale pentru Controlul Tuberculozei 2015-2020 aprobată prin Hotărârea Guvernului nr. 121/2015 și vîrful de lance al reformei în controlul tuberculozei în România, prin extinderea tratamentului ambulatoriu precum și prin investiția în detectarea precoce a cazurilor de tuberculoză sensibilă și rezistentă la tratament. Totodată, prin reorientarea de la îngrijirile spitalicești către cele ambulatorii și susținerea dezvoltării serviciilor comunitare, grantul actual are rol esențial în implementarea Strategiei naţionale de control al tuberculozei în România pentru perioada 2022-2030 (aprobată prin Hotărârea Guvernului nr. 1102/2022) și a asigurat răspuns la necesitățile de urgență de creare de capacitate spitalicească pentru îngrijirea și controlul COVID-19.  |
|  **2.3. Schimbări preconizate** Prin Ordonanţa de urgenţă nr. 37/2022 privind asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul Global de Luptă împotriva HIV/SIDA, Tuberculozei şi Malariei, aprobat pentru perioada 1 octombrie 2018-31 martie 2023, precum şi pentru abrogarea Ordonanţei de urgenţă a Guvernului nr. 112/2020 pentru asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România", publicată în Monitorul Oficial, Partea I nr. 344 din 07 aprilie 2022, a fost aprobata plata de la bugetul de stat, prin bugetul Ministerului Sănătăţii, a sumei de 1.412.950,22 de lei, reprezentând contravaloarea totală a TVA estimată ca fiind aferentă achiziţiilor de bunuri şi servicii din Programul ROU-T-MOH "Abordarea provocărilor sistemului de sănătate privind controlul tuberculozei în România", finanţat de Fondul Global de Luptă împotriva HIV/SIDA, Tuberculozei şi Malariei, aprobat pentru perioada 1 octombrie 2018 - 31 martie 2023. Pentru activitățile derulate de structurile beneficiare ale Programului în perioada 2022 -2024, suma estimată pentru acoperirea TVA este în valoare totală de 1.118.317,97 lei, din care:**a)** 700.425,18 lei reprezentând TVA aferentă cheltuielilor efectuate în cadrul Programului de către Ministerul Sănătăţii (inclusiv pentru achizițiile efectuate de către unitățile sanitare din aplicația C19RM pentru România și DSP\_urile și unitățile sanitare implicate în acțiunea de depistare activă a tuberculozei), Institutul Naţional de Sănătate Publică și Fundatia Romanian Angel Appeal - Apelul Îngerului Român în anul 2022, si care va fi platită din bugetul aprobat pe anul 2025;**b)** 417.500,68 lei reprezentând TVA aferentă cheltuielilor efectuate în cadrul Programului de către Ministerul Sănătăţii (inclusiv pentru achizițiile efectuate de către unitățile sanitare din aplicația C19RM pentru România și DSP\_urile și unitățile sanitare implicate în acțiunea de depistare activă a tuberculozei), Institutul Naţional de Sănătate Publică și Fundatia Romanian Angel Appeal - Apelul Îngerului Român în anul 2023, și care va fi plătită din bugetul aprobat pe anul 2025; **c)** 392,11 lei reprezentând TVA aferentă cheltuielilor programate a se efectua în cadrul Programului de către Ministerul Sănătăţii, direct şi prin Fundaţia Romanian Angel Appeal - Apelul Îngerului Român în anul 2024, și care va fi plătită din bugetul aprobat pe anul 2025.Plata acestor sume se va face pe bază de documente justificative depuse de entităţile care au derulat efectiv activităţile Programului, în conformitate cu Acordul de grant între Fondul global de Luptă Împotriva HIV/SIDA, Tuberculozei şi Malariei şi Ministerul Sănătăţii din România, în calitate de primitor principal, pentru implementarea Programului „Abordarea provocărilor sistemului de sănătate privind controlul tuberculozei în România" şi care au calitatea de solicitant, respectiv: a) Institutul Naţional de Sănătate Publică, prin Subunitatea de planificare, monitorizare și comunicare reprezentată prin Secția Planificare, Monitorizare, Comunicarea Riscului în Boli Transmisibile; b) Fundația Romanian Angel Appeal - Apelul Îngerului Român, în calitate de subprimitor principal.Ministerul Sănătăţii, în calitate de primitor principal solicită la bugetul de stat sumele aferente cheltuielilor proprii și cheltuielile instituțiilor menționate mai sus, la punctele a) și b).În cazul în care din bugetul de stat nu se va asigura suma respectivă, Fondul Global va considera cheltuiala neeligibilă și va diminua conform bugetul grantului, acest fapt având implicații deosebit de grave în ceea ce privește asigurarea diagnosticului și al tratamentul pacienților cu tuberculoză multidrog rezistentă. |
| Alte informaţii  În perioada 2002 - 2018 au fost adoptate măsuri similare pentru proiecte anterioare finanțate de Fondul Global, după cum urmează:1. Legea nr. 54/2016 pentru asigurarea de la bugetul de stat, prin bugetul Ministerului Sănătății, a sumelor necesare acoperirii plății TVA aferente bunurilor și serviciilor achiziționate în cadrul Programului privind reducerea poverii tuberculozei în România, prin reformarea sistemului de control al tuberculozei și consolidarea gestionării tuberculozei rezistente la medicamente, prin asigurarea accesului universal la diagnostic și tratament și abordarea nevoilor grupurilor de populație cu risc, pentru perioada 1 aprilie 2015-31 martie 2018, implementat de Fundatia Romanian Angel Appeal - Apelul Îngerului Român, cu modificările și completările ulterioare, Ordonanța
2. Ordonanța de urgență nr. 99/2011 pentru asigurarea de la bugetul de stat, prin bugetul Ministerului Sănătății, a sumelor necesare acoperirii plății TVA aferente bunurilor și serviciilor achiziționate în cadrul programelor privind combaterea HIV/SIDA și tuberculozei în România, implementate de Fundatia Romanian Angel Appeal - Apelul Îngerului Român,
3. Ordonanța de urgență nr. 114/2008 pentru asigurarea de la bugetul de stat, prin bugetul Ministerului Sănătății Publice, a sumelor necesare acoperirii plății TVA aferente bunurilor și serviciilor achiziționate în cadrul programelor privind combaterea HIV/SIDA și tuberculozei în România, implementate de Fundatia Romanian Angel Appeal - Apelul Îngerului Român.
4. Ordonanţa de urgenţă nr. 37/2022 privind asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul Global de Luptă împotriva HIV/SIDA, Tuberculozei şi Malariei, aprobat pentru perioada 1 octombrie 2018-31 martie 2023, precum şi pentru abrogarea Ordonanţei de urgenţă a Guvernului nr. 112/2020 pentru asigurarea de la bugetul de stat, prin bugetul Ministerului Sănătăţii, a sumelor necesare acoperirii plăţii TVA aferente bunurilor şi serviciilor achiziţionate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România".
 |
| **Secţiunea a 3-a****Impactul socioeconomic al actului normativ** |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ

Prezentul act normativ nu se referă la acest subiect. |
| * 1. Impactul social

Prezentul act normativ are un impact social major pentru pacienții cu tuberculoză, în special pentru cei cu tuberculoză multidrogrezistentă, prin facilitarea accesului gratuit la servicii preventive și curative de calitate pentru asigurarea vindecării, dar și pentru membrii de familie ai acestor persoane, care suferă traume psihologice, economice și sociale majore, din cauza tratamentului prelungit și a suferinței cu care se confruntă pacienții. Totodată, prin modelele de servicii create în cadrul grantului se facilitează accesul populațiilor vulnerabile (pacienti cu HIV/SIDA, utilizatori de droguri, persoane fără adăpost etc) la servicii medico-sociale integrate, care reușesc să le amelioreze calitatea vieții, dar și să asigure controlul tuberculozei și al altor boli transmisibile la nivel populațional. De asemenea, din perspectivă populațională, sunt beneficiari direcți ai actului normativ toți membrii comunităților în care trăiesc pacienții cu tuberculoză, și, practic, toți cetățenii României. |
| * 1. Impactul asupra drepturilor şi libertăţilor fundamentale ale omului

Prezentul act normativ nu se referă la acest subiect. |
| * 1. Impact macro-economic

Prezentul act normativ nu se referă la acest subiect. |
| * + 1. Impactul asupra economiei şi asupra principalilor indicatori macroeconomici

Prezentul act normativ nu se referă la acest subiect. |
| * + 1. Impactul asupra mediului concurenţial şi domeniului ajutoarelor de stat:

Prezentul act normativ nu se referă la acest subiect. |
| * 1. Impact asupra mediului de afaceri

Prezentul act normativ nu se referă la acest subiect. |
| * 1. Impact asupra mediului înconjurător

Prezentul act normativ nu se referă la acest subiect. |
| * 1. Evaluarea costurilor şi beneficiilor din perspectiva inovării şi digitalizării

Prezentul act normativ nu se referă la acest subiect. |
| * 1. Evaluarea costurilor şi beneficiilor din perspectiva dezvoltării durabile

Prezentul act normativ nu se referă la acest subiect. |
| * 1. Alte informaţii - Nu sunt
 |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 - 2025 | 3 - 2026 | 4-2027 | 5-2028 | 6-2029 | 7 |
| * 1. Modificări ale veniturilor bugetare, plus/minus, din care:

a) buget de stat, din acesta:(i) impozit pe profit(ii) impozit pe venitb) bugete locale:(i) impozit pe profitc) bugetul asigurărilor sociale de stat:(i) contribuţii de asigurărid) alte tipuri de venituri (se va menționa natura acestora) |   |
| * 1. Modificări ale cheltuielilor bugetare, plus/minus, din care:

a) buget de stat, din acesta:(i) cheltuieli de personal(ii) bunuri şi servicii b) bugete locale:(i) cheltuieli de personal(ii) bunuri şi servicii c) bugetul asigurărilor sociale de stat: (i) cheltuieli de personal(ii) bunuri şi servicii d) alte tipuri de cheltuieli (se va menționa natura acestora) |
| * 1. Impact financiar, plus/minus, din care:

a)buget de statb) bugete locale |
| * 1. Propuneri pentru acoperirea creşterii cheltuielilor bugetare
 |
| * 1. Propuneri pentru a compensa reducerea veniturilor bugetare
 |
| * 1. Calcule detaliate privind fundamentarea modificărilor veniturilor şi/sau cheltuielilor bugetare
 |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:
1. fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;
2. declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară;
 |
| * 1. Alte informaţii

Sumele necesare pentru plata TVA aferentă cheltuielilor efectuate în cadrul Programului se asigură prin redistribuire în cadrul bugetului aprobat Ministerul Sănătății pe anul 2025. |
| **Secţiunea a 5-a****Efectele proiectului actului normativ asupra legislaţiei în vigoare** |
| * 1. Măsuri normative necesare pentru aplicarea prevederilor actului normativ

- Ordin al ministrului sănătății pentru aprobarea Protocolului național de practică medicală în domeniul tuberculozei – se va elabora de către Comisia de specialitate pneumologie;- Ordinul ministrului sănătății și al ministrului muncii şi protecţiei sociale nr. 2.087 /1822/2020 pentru aprobarea Metodologiei şi a condiţiilor de acordare a indemnizaţiei lunare de hrană cuvenite persoanelor diagnosticate cu tuberculoză tratate în ambulatoriu se modifică şi se completează; |
| * 1. Impactul asupra legislației în domeniul achizițiilor publice

Prezentul act normativ nu se referă la acest subiect. |
| * 1. Conformitatea actului normativ cu legislația UE (în cazul actelor ce transpun sau asigură aplicarea unor prevederi de drept UE).
		1. Măsuri normative necesare transpunerii directivelor UE
		2. Măsuri normative necesare aplicării actelor legislative UE

Prezentul act normativ nu se referă la acest subiect. |
| * 1. Hotărâri ale Curţii de Justiţie a Uniunii Europene

Prezentul act normativ nu se referă la acest subiect. |
| * 1. Alte acte normative şi/sau documente internaţionale din care decurg angajamente

Prezentul act normativ nu se referă la acest subiect. |
| * 1. Alte informaţii - Nu sunt.
 |
| **Secţiunea a 6-a****Consultările efectuate în vederea elaborării actului normativ** |
| * 1. Informații privind neaplicarea procedurii de participare la elaborarea actelor normative.

Nu este cazul. |
| * 1. Informații privind procesul de consultare cu organizații neguvernamentale, institute de cercetare și alte organisme implicate

Nu este cazul. |
| * 1. Informații despre consultările organizate cu autorităţile administraţiei publice locale – Nu este cazul
 |
| * 1. Informații privind puncte de vedere/opinii emise de organisme consultative constituite prin acte normative - Nu este cazul.
 |
| * 1. Informații privind avizarea de către:

 a) Consiliul Legislativ – este necesarb) Consiliul Suprem de Apărare a Țării c) Consiliul Economic și Social – este necesar d) Consiliul Concurenței e) Curtea de Conturi |
| * 1. Alte informaţii
 |
| **Secţiunea a 7-a****Activităţi de informare publică privind elaborarea****şi implementarea actului normativ** |
| * 1. Informarea societăţii civile cu privire la necesitatea elaborării proiectului de act normativ

S-au respectat prevederile Legii nr. 52/2003 privind transparenţa decizională în administraţia publică, republicată;Proiectul de act normativ a fost publicat pe site-ul Ministerului Sănătății, la secțiunea Transparență decizională. |
| * 1. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice

Informarea societăţii civile s-a realizat în perioada de consultărilor publice.Nu este cazul. |
| **Secţiunea a 8-a****Măsuri privind implementarea, monitorizarea și evaluarea actului normativ** |
| * 1. Măsurile de punere în aplicare a actului normativ
 |
| * 1. Alte informaţii –

Nu sunt. |

Faţă de cele prezentate, a fost elaborat prezentul proiect de ORDONANŢĂ DE URGENŢĂ privind asigurarea de la bugetul de stat, prin bugetul Ministerului Sănătății, a sumelor necesare acoperirii plății TVA aferente bunurilor și serviciilor achiziționate în cadrul Programului ROU-T-MOH "Abordarea provocărilor sistemului de sănătate privind controlul tuberculozei în România" finanţat de Fondul Global de Luptă Împotriva HIV/SIDA, Tuberculozei şi Malariei, derulat în perioada 1 aprilie 2022 – 31 martie 2024.

**MINISTRUL SĂNĂTĂȚII**

**ALEXANDRU FLORIN ROGOBETE**

AVIZĂM FAVORABIL:

**VICEPRIM-MINISTRU,**

**MARIAN NEACȘU**

**MINISTRUL FINANȚELOR**

**ALEXANDRU NAZARE**

**MINISTRUL JUSTIȚIEI**

 **RADU MARINESCU**